
Malēniešu kāršu spēles PUNS Olimpiāde 24.-25.07.2026.
NOLIKUMS
1. VISPĀRĪGIE NOTEIKUMI
Šis nolikums nosaka kārtību, kam un kādā kārtībā Alūksnes novada muzeja struktūrvienība Jaunlaicenes muižas muzejs “Malēnieša pasaule”, sadarbojoties ar Alūksnes novada Kultūras centru, organizē Malēniešu kāršu spēles PUNS Olimpiādi
2. OLIMPIĀDES MĒRĶI UN UZDEVUMI
2.1.  Alūksnes novada iedzīvotāju un tā viesu (turpmāk- dalībnieki) saliedētības stiprināšana un savstarpējo attiecību uzlabošana sportiskā garā;
2.2.  Labāko Puna olimpiešu noskaidrošana dalībnieku vidū;
2.3.  Veicināt Puna spēlētāju attīstību Alūksnes novadā, Vidzemē un Latvijā, popularizējot šo kāršu spēli kā Alūksnes novada nemateriālā kultūras mantojuma sastāvdaļu;
2.4.  Uzturēt Puna spēlētāju saikni ar iemīļoto kāršu spēli, izmantojot to kā vienu no virzītājspēkiem Puna spēles ilgtspējīgai attīstībai Alūksnes novadā un visā Latvijā;
2.5.  Olimpiādes dalībnieku Puna spēles prasmju attīstīšana un savstarpēja pieredzes apmaiņa, iesaistot jaunus dalībniekus;
2.6.  Veicināt malēniskās identitātes un piederības sajūtu savam novadam.

3. VIETA UN LAIKS
	Nr. p. k.
	Datums un laiks
	Vieta
	Adrese

	1.
	24.07.2026. plkst. 18:00
	Jaunlaicenes pagasta kultūrtelpa “Lazdiņas”
	“Lazdiņas”, Jaunlaicenes pagasts, Alūksnes novads, LV-4336

	2.
	25.07.2026. plkst. 09:30 
	Jaunlaicenes pagasta kultūrtelpa “Lazdiņas”
	“Lazdiņas”, Jaunlaicenes pagasts, Alūksnes novads, LV-4336



4. DALĪBNIEKI
4.1.  Olimpiādē var piedalīties ikviens Alūksnes novada iedzīvotājs un tā viesis ar dažādu Puna spēles prasmju sagatavotības līmeni;
4.2.  Olimpiādes dalībniekiem jāievēro Puna spēles noteikumi, spēles ētika un šī nolikuma prasības.
5. TURNĪRA VADĪBA
5.1.  Turnīru organizē Alūksnes novada pašvaldības iestādes Alūksnes novada muzeja struktūrvienība Jaunlaicenes muižas muzejs “Malēnieša pasaule” sadarbībā ar Alūksnes novada Kultūras centru;
5.2.  Turnīru vada galvenais tiesnesis (-e), kurš ir tiesīgs izšķirt visus iesniegtos vai radušos strīdus un protestus. Galvenais tiesnesis lēmuma piesaistīšanā drīkst piesaistīt Puna vēstniekus.
6. PIETEIKUMI
6.1.  Dalībniekiem uz olimpiādi jāpiesakās pārī (2 personas);
6.2.  Izmaiņas komandas sastāvā nav pieļaujamas.
7. REĢISTRĀCIJA
7.1.  Ierodoties uz Olimpiādes atklāšanu, dalībniekiem obligāti jāveic reģistrācija, katrā komandā drīkst reģistrēties tikai divi spēlētāji;
7.2.  Gadījumā, ja komandā ir trīs dalībnieki, trešais spēlētājs obligāti jāreģistrē kā rezervists, un apbalvots (ja būs) tiks tikai pamatsastāvs.
7.3. [bookmark: _GoBack] Ja komanda zina, ka uz otro olimpiādes dienu nebūs, tas savlaicīgi jāpaziņo reģistrējoties, jo kopvērtējumā šīs komandas vietu ieņems nākamā labākā.
7.4. Ja dalībnieka uzvedība vai izturēšanās ir aizskaroša un neatbilst ētikas pamatprincipiem, turnīra organizatoriem ir tiesības aizliegt dalību šajā olimpiādē.
8. OLIMPIĀDES NORISES KĀRTĪBA
8.1.  Turnīrs norisinās pēc aktuālajiem Puna spēles “Saļņu” mājas noteikumiem (23.04.2026.), kas pieejami Jaunlaicenes muzeja interneta mājas lapā 
8.2.  Tiek spēlēts klasiskais Puns;
8.3.  Spēlētāji pie galdiem tiek sadalīti pa četri (divas komandas);
8.4.  Olimpiādes abās dienās tiek spēlētas 4 kārtas pa 3 partijām, neatkarīgi no komandu skaita;
8.5.  Katras kārtas izspēlei tiek dotas 45 minūtes. Galvenie tiesneši dod starta signālu un ziņo, kad līdz kārtas beigām atlikušas 10 minūtes, galvenais tiesnesis par to informē spēlētājus;
8.6.  Uz otro jeb nākamo Puna olimpiādes dienu 25.07.2026. tiek puse komandu ar augstāko punktu vērtējumu, organizatori atlasa otrās olimpiādes dienai pāra komandu skaitu;
8.7.  Tām komandām, kas pēc saņemto punktu skaita tiek spēlēt Puna olimpiādes otrajā dienā, līdzi tiek doti puse no pirmajā dienā iegūtā punktu skaita;
8.8.  Situācijās, kad galvenajam tiesnesim spēles laikā nepieciešams fiksēt Puna Barona titula iegūšanu un veikt pierakstu vai fotofiksāciju, tiesneša komandai un pretinieku komandai attiecīgajā kārtā tiek piešķirtas papildu 5 minūtes laika kārtas izspēlei;
8.9.  Uz katru no spēles kārtām komandu sastāvs pie galda tiek izlozēts;
8.10. Vietu ieņemšana pie galda notiek secīgi pēc izlozes nosaukto komandu sastāva;
8.11.  Pirmās partijas dalītāju un punktu pierakstītāju nosaka, velkot tikai 8 dzimtās trumpes kārtis. Kārtis aizsegtā veidā tiek izklātas uz galda un katrs spēlētājs izvelk pa vienai kārtij;
8.11.1. Stiprākās kārts īpašnieks dala kārtis pirmajai partijai;
8.11.2. Vājākās kārts izvilcējs veic punktu pierakstīšanu vai savstarpēji vienojoties, to var darīt cits spēlētājs;
8.12.  Spēles protokolu (pierakstu) tiesnesim iesniedz pēc katras kārtas izspēles.
9. DALĪBAS MAKSA
9.1.  Pamatojoties uz Alūksnes novada pašvaldības domes 30.03.2023. Lēmumu Nr. 92 (sēdes protokols Nr. 5,34.p.)  Par Alūksnes novada muzeja maksas pakalpojumiem noteikt dalības maksu Puna pasākumā 5.00 € (pieci eiro, 00 centi) katram dalībniekam;
9.2.  Izdevumus, kas saistīti ar turnīra rīkošanu un tam nepieciešamajām telpām, galdiem un krēsliem nodrošina Alūksnes novada pašvaldības iestādes Alūksnes novada muzejs struktūrvienība Jaunlaicenes muižas muzejs “Malēnieša pasaule” un Alūksnes novada Kultūras centrs;
9.3.  Izdevumus, kas saistīti ar turnīra norisi – tiesneši, kāršu komplekti un citas tamlīdzīgas organizatoriskas lietas nodrošina Jaunlaicenes muižas muzejs “Malēnieša pasaule”.
10. VĒRTĒŠANA UN APBALVOŠANA
10.1.  Pirmajā olimpiādes dienā 24.07.2026. spēlēs iegūtie komandu rezultāti tiks apkopoti un par tiem informēti spēlētāji;
10.2. Otrajā olimpiādes dienā dalību Puna spēlē turpina puse no komandām ar augstāko punktu skaitu;
10.3.  Olimpiādes rezultātus apkopo galvenais tiesnesis kopā ar spēles organizatoriem;
10.4. Olimpiādē tiek apbalvotas pirmo sešu vietu komandas ar augstāko punktu skaitu;
10.5.  Organizatori patur tiesības noteikt arī citas balvas, piemēram, visvairāk uzvaru ieguvusī komanda u.tml.
11. INFORMĀCIJA PAR OLIMPĀDI
11.1.  Informācija par Puna Olimpiādi, nokļūšanu līdz norises vietai, auto novietošanu un citiem jautājumiem būs pieejama pa tālruni 29356277 (Jaunlaicenes muižas muzejs “Malēnieša pasaule”).
11.2.  Turnīru apskats var tikt publicēts Jaunlaicenes muižas muzeja “Malēnieša pasaule”  informatīvajos kanālos.
12. PERSONAS DATU APSTRĀDE
12.1. Sabiedrības informēšanas un Puna turnīru popularizēšanas nolūkos pasākumā var notikt foto vai video fiksācija. Uzņemtie materiāli var tikt ievietoti Jaunlaicenes muižas muzeja “Malēnieša pasaule”, Alūksnes Kultūras centra un Alūksnes novada pašvaldības informatīvajos kanālos;
12.2. Piesakoties sacensībām katrs dalībnieks piekrīt savu personas datu – vārda uzvārda, fotogrāfiju, video un audio materiālu apstrādei, pamatojoties 2016. gada 27.aprīļa EIROPAS PARLAMENTA UN PADOMES REGULAS 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”;
12.3. Ar savu dalību turnīrā apliecināt, ka esat informēts un piekritis, ka turnīra laikā varat tikt fotografēts un/vai filmēts;
12.4. Drošības nolūkos pasākuma laikā Jūs varat tikt pakļauts video novērošanai;
12.5. Datu apstrādes termiņš – pastāvīgi.
12.6. JŪSU ATRAŠANĀS PASĀKUMA NORISES VIETĀ IR APLEICINĀJUMS TAM, KA PIEKRĪTAT ŠIEM NOTEIKUMIEM.

